હવે સંજોગો સુધરી રહ્યા હોય એવા ચિહ્નો છે, પરંતુ, પૂરતા નથી. વર્ષ ૨૦૨૫-૨૬ સુધીમાં દેશના અર્થતંત્રનું કદ પાંચ ટ્રિલિયન ડોલરના સ્તર સુધી પહોંચાડવું હોય તો અર્થતંત્રમાં મામૂલી સુધારો નહીં પરંતુ હરણફાળ ભરવી પડશે. દેશમાંથી થતી નિકાસનો આંકડો એક ટ્રિલિયન ડોલરથી વધી જાય એ તકેદારી લેવી પડશે.તાજેતરમાં વર્ષોમાં દેશમાંથી થતી નિકાસનો પ્રવાહ પલટાયો છે. સ્કીલ લેબર અને કેપીટલ ઈન્ટેસિવ પ્રોડકટ પર દેશે વધુ જોર આપ્યું છે. વિકસિત દેશોને પડતા મૂકી વિકાસશીલ દેશો પર ધ્યાન કેન્દ્રિત કર્યું છે. યુરોપ અને અમેરિકા જેવા સમૃદ્ધ દેશને બદલે ભારતે એશિયા અને આફ્રિકા પર ધ્યાન કેન્દ્રિત કર્યું છે.